Die doel van die projek is om dit vir opvolgdoeleindes op rekord te hê. Elkeen moes ’n vraelys voltooi sodat daar gekyk kan word na die omstandighede van die mense.
Danelia Hermanus van die WBF sê die langtermyndoel is om ’n volhoubare oplossing te kry vir die haweloses in die dorp.
“Ek het baie geleer oor die verloop van die naweek en het ’n dieper insig van die omstandighede wat mense tot die strate dryf,” sê Thys.
Karwagte is ook dieselfde vraelys gegee om te voltooi. Die name sal op ’n databasis geplaas word sodat die mense voorkeur kry vir werkskepping as nuwe projekte in die middedorp aangegaan word.